AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir jo perdavimo Molėtų r. savivaldybės viešajai bibliotekai

1. Parengto tarybos sprendimo projekto tikslai:
   1. sutikti priimti Molėtų rajono savivaldybės nuosavybėn savarankiškajai savivaldybės funkcijai - gyventojų bendrosios kultūros ugdymui ir etnokultūros puoselėjimui - įgyvendinti valstybei nuosavybės teise priklausantį ir šiuo metu Panevėžio apskrities Gabrielės Petkevičaitės-Bitės viešosios bibliotekos projekto Nr. LT04-1-KM-K01-019 „Inovatyvūs Lietuvos bibliotekų skaitymo skatinimo sprendimai vaikų ir jaunimo socialinių santykių kūrimui su aplinka“ (toliau – projektas) įgyvendinimo laikotarpiu įgytą ir patikėjimo teise valdomą turtą;
   2. perėmus turtą ir įtraukus į Savivaldybei nuosavybės teise priklausančio turto apskaitą, perduoti jį Molėtų r. savivaldybės viešajai bibliotekai valdyti, naudoti ir disponuoti juo patikėjimo teise, vykdant savarankiškąją savivaldybės funkciją.
2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Molėtų r. savivaldybės viešoji biblioteka gaus naujų priemonių veiklai.

1. Lėšų poreikis ir jų šaltiniai:

Bus reikalingos savivaldybės biudžeto lėšos ilgalaikio turto - knygų išdavimo-grąžinimo paštomato draudimui ir priežiūrai.

1. Kiti sprendimui priimti reikalingi pagrindimai, skaičiavimai ar paaiškinimai.

Panevėžio apskrities Gabrielės Petkevičaitės-Bitės viešoji biblioteka įgyvendina projektą „Inovatyvūs Lietuvos bibliotekų skaitymo skatinimo sprendimai vaikų ir jaunimo socialinių santykių kūrimui su aplinka“, kuris yra finansuojamas 2014–2021 m. Europos ekonominės erdvės finansinio mechanizmo priemonės „Kultūros prieinamumo plėtojimas ir kultūrinio švietimo stiprinimas“. Kadangi Molėtų rajono savivaldybės viešoji biblioteka yra projekto partnerė, perduodamas turtas reikalingas šio projekto vykdymui.